ประกาศเจ้าพนักงานจราจรจังหวัดนครสวรรค์เรื่องกำหนดอัตราความเร็วของรถในทาง ในเขตเทศบาลนครนครสวรรค์อำเภอเมืองนครสวรรค์จังหวัดนครสวรรค์ ด้วยคณะอนุกรรมการจัดระบบการจราจรทางบกจังหวัดนครสวรรค์ได้มีมติที่ประชุมเมื่อวันที่ ๓๑ มกราคม ๒๕๖๑ให้แก้ไขประกาศเจ้าพนักงานจราจรจังหวัดนครสวรรค์ เรื่องกำหนดอัตราความเร็วของรถในทางในเขตเทศบาลนครนครสวรรค์ อำเภอเมืองนครสวรรค์ จังหวัดนครสวรรค์ ลงวันที่ ๑๓ มิถุนายน ๒๕๖๐ซึ่งได้ประกาศในราชกิจจานุเบกษา ฉบับประกาศและงานทั่วไป เล่ม ๑๓๔ ตอนพิเศษ ๑๘๒ ง วันที่ ๑๗ กรกฎาคม ๒๕๖๐ โดยได้กำหนดถนนในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบการจราจรทางบกจังหวัดนครสวรรค์ กำหนด จำนวน ๒เส้นทางดังนี้๑.ทางหลวงหมายเลข ๑ (สายเอเชีย) โดยเริ่มต้นตั้งแต่สี่แยกหน้าค่ายจิรประวัติตำบลนครสวรรค์ออก อำเภอเมืองนครสวรรค์ จังหวัดนครสวรรค์ไปจนถึงบริเวณหน้าศูนย์ฝึกอบรมตำรวจภูธรภาค ๖ ตำบลนครสวรรค์ตก อำเภอเมืองนครสวรรค์จังหวัดนครสวรรค์ รวมระยะทางโดยประมาณ ๖.๖๕ กิโลเมตร๒.ทางหลวงหมายเลข ๑๑๗ (นครสวรรค์ - พิษณุโลก) โดยจุดเริ่มต้น ตั้งแต่สามแยกหน้าอุทยานสวรรค์ ตำบลปากน้ำโพ อำเภอเมืองนครสวรรค์จังหวัดนครสวรรค์ไปจนถึงบริเวณจุดบริการประชาชนของเจ้าหน้าที่ตำรวจบริเวณหน้าหมู่บ้านริมปิงตำบลบางม่วง อำเภอเมืองนครสวรรค์ จังหวัดนครสวรรค์ รวมระยะทางโดยประมาณ ๔.๖๐กิโลเมตรฉะนั้นเพื่อให้เกิดความปลอดภัยของผู้ใช้รถใช้ถนน และลดความเสี่ยงต่อการเกิดอุบัติเหตุ อาศัยอำนาจตามความในมาตรา ๖๗ และมาตรา๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๗ กันยายน พ.ศ. ๒๕๕๕จึงออกประกาศเจ้าพนักงานจราจรจังหวัดนครสวรรค์ดังนี้ข้อ ๑ ให้ยกเลิกประกาศเจ้าพนักงานจราจรจังหวัดนครสวรรค์เรื่อง กำหนดอัตราความเร็วของรถในทางในเขตเทศบาลนครนครสวรรค์ อำเภอเมืองนครสวรรค์จังหวัดนครสวรรค์ ลงวันที่ ๑๓ มิถุนายน ๒๕๖๐ข้อ ๒ กำหนดอัตราความเร็วของรถแต่ละประเภทในทางจำนวน ๒ เส้นทาง ดังมีรายละเอียดต่อไปนี้(๑)ทางหลวงหมายเลข ๑ (สายเอเชีย) โดยเริ่มต้นตั้งแต่สี่แยกหน้าค่ายจิรประวัติตำบลนครสวรรค์ออก อำเภอเมืองนครสวรรค์ จังหวัดนครสวรรค์ไปจนถึงบริเวณหน้าศูนย์ฝึกอบรมตำรวจภูธรภาค ๖ ตำบลนครสวรรค์ตก อำเภอเมืองนครสวรรค์จังหวัดนครสวรรค์ รวมระยะทางโดยประมาณ ๖.๖๕ กิโลเมตร(๒) ทางหลวงหมายเลข ๑๑๗ (นครสวรรค์ - พิษณุโลก)โดยจุดเริ่มต้นตั้งแต่สามแยกหน้าอุทยานสวรรค์ ตำบลปากน้ำโพ อำเภอเมืองนครสวรรค์ จังหวัดนครสวรรค์ไปจนถึงบริเวณจุดบริการประชาชนของเจ้าหน้าที่ตำรวจบริเวณหน้าหมู่บ้านริมปิงตำบลบางม่วง อำเภอเมืองนครสวรรค์ จังหวัดนครสวรรค์ รวมระยะทางโดยประมาณ ๔.๖๐กิโลเมตรข้อ ๓ กำหนดอัตราความเร็วของรถแต่ละประเภทในทางตามพระราชบัญญัติจราจรทางบก พ.ศ. ๒๕๒๒ ตามเส้นทางในข้อ ๒ ดังต่อไปนี้(๑)รถบรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐กิโลกรัม หรือรถบรรทุกคนโดยสาร ให้ใช้ความเร็วไม่เกิน ๖๐ กิโลเมตรต่อชั่วโมง(๒)รถยนต์อื่นนอกเหนือจากรถที่ระบุไว้ใน (๑) ขณะที่ลากจูงรถพ่วงรถยนต์บรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐กิโลกรัม หรือรถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง(๓)รถยนต์อื่นนอกเหนือจากรถที่ระบุไว้ใน (๑) และ (๒) หรือรถจักรยานยนต์ให้ใช้ความเร็วไม่เกิน ๖๐ กิโลเมตรต่อชั่วโมงข้อ ๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๕ บรรดาข้อบังคับ ประกาศ หรือระเบียบอื่นใดที่ขัดหรือแย้งกับประกาศฉบับนี้ให้ยกเลิกการบังคับใช้เป็นการชั่วคราว โดยให้ใช้ประกาศฉบับนี้แทนประกาศ ณ วันที่ ๒๙ มีนาคม พ.ศ.๒๕๖๑พลตำรวจตรี ดำรง เพ็ชรพงศ์ผู้บังคับการตำรวจภูธรจังหวัดนครสวรรค์เจ้าพนักงานจราจรจังหวัดนครสวรรค์ปวันวิทย์/จัดทำ๑มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๕ ง/หน้า ๑๕/๒๖ เมษายน ๒๕๖๑